**Linda Blairová** (\* 22. júl 1959, St. Louis, Missouri, USA) je americká herečka a aktivistka. Je známa z filmu *The Exorcist* (1973), kde stvárnila postavu Regan, ktorá je posadnutá diablom. Za svoj herecký výkon bola nominovaná na prestížne filmové ocenenie Academy Awards.

Detstvo a mladosť
-----------------

Linda Denise Blairová sa narodila 22. januára 1959 v St. Louis v štáte Missouri. Má dvoch starších súrodencov. Keď mala Blairová dva roky, sa s rodinou presťahovala do Westportu v štáte Connecticut. Ako päťročná Blairová pracovala ako detská modelka a objavila sa vo viacerých katalógoch. V šiestich rokoch, sa objavila aj v denníku The New York Times. Venovala sa aj jazde na kone.

Kariéra
-------

Blairová a Ellen Burstyn (vpravo) vo filme The Exorcist, z roku 1973.
Blairová v roku 2013.
Blairová začala svoju hereckú kariéru v roku 1968 v telenovele *Hidden Faces*. V roku 1972 bola Blairová vybraná zo 600 uchádzačiek o jej najvýznamnejšiu úlohu Regan, posadnutej dcéry slávnej herečky, vo filme Williama Friedkina *The Exorcist*, z roku 1973. Táto rola jej vyniesla Zlatý glóbus za najlepšiu herečku vo vedľajšej úlohe a nomináciu na Academy Awards, v rovnakej kategórii. 

V roku 1974 hrala Blairová po boku Kim Hunter vo veľmi kontroverznom televíznom filme *Born Innocent*, v ktorom hrala tínedžerku na úteku, ktorá je sexuálne zneužívaná inou ženou. V rovnakom roku hrala po boku Glorie Swanson, Karen Black a Charltona Hestona vo filme *Letisko 1975*.

V roku 1977 si zopakovala rolu Regan v pokračovaní *The Exorcist II: The Heretic*, pričom získala nomináciu na Saturn Award za najlepšiu herečku roku 1978. Film však nebol vôbec úspešným a v tom čase to bol najdrahší film, aký kedy štúdio Warner Bros. natočilo. Po dotočení filmu, si dala Blairová rok pauzu od herectva a súťažila v národných jazdeckých okruhoch pod pseudonymom Martha McDonald. O rok neskôr, sa vrátila k herectvu, zahrala si vo filme Wesa Cravena, *Cudzinec v dome*. V roku 1979 hrala vo filme *Roller Boogie*, ktorý z nej urobila sexsymbol.

Počas veľkej časti 80. rokov hrala aj v mnohých finančne úspešných nízkorozpočtových hororových a exploatačných filmoch. V roku 1983 hrala vo filme *Peklo za mrežami* a v roku 1985 si zahrala vo filme *Red Heat*, s podobnou väzenskou tematikou. 

V roku 1990 si zahrala v paródii *Bláznivý exorcista*, kde parodovala rolu Regan, ktorú stvárnila v roku 1973. V roku 1992 hosťovala v televíznom seriály *Ženatý so záväzkami*. V roku 1996 stvárnila rolu moderátorky vo filme *Vreskot*. Jej filmová rola trvala len niekoľko sekúnd a nebola uvedená ani v záverečných titulkách. V roku 2006 hosťovala v televíznom seriáli *Hrozba z temnoty*. V roku 2008 sa objavila na 18. ročníku festivalu fantasy a hororových filmov v Malage, aby prevzala cenu za celoživotné dielo za svoju prácu v hororovom žánri.

23. marca 2023 bolo odhalené, že Blairová si zopakuje svoju ikonickú rolu ako Regan MacNeil v nadchádzajúcom pokračovaní *Exorcistu*, spolu s Ellen Burstyn.

Súkromný život
--------------

Ako pätnásťročná Blairová randila s austrálskym spevákom Rickom Springfieldom, ktorý mal v tom čase 25 rokov. Od konca roku 1979 do polovice roku 1981 bol jej partnerom gitarista skupiny Styx, Tommy Shaw. Začiatkom 90. rokov bola Blairová vo vzťahu s hercom Wingsom Hauserom. Mala vzťah s Rickom Jamesom, s ktorým sa rozišli. Dôvodom rozchodu údajne mal byť potrat Blairovej. 

20. decembra 1977 bola ako osemnásťročná zatknutá za prechovávanie drog a sprisahania za účelom predaja drog. K uvedeným skutočnostiam sa priznala výmenou za trojročnú podmienku. Tiež sa od nej vyžadovalo, aby urobila aspoň 12 veľkých verejných vystúpení, aby povedala mladým ľuďom o nebezpečenstvách užívania drog.

Blairová verí v paranormálne javy a podporuje dobré životné podmienky zvierat. V roku 2004 založila Linda Blair WorldHeart Foundation, neziskovú organizáciu, ktorá slúži na rehabilitáciu a adopciu záchranných zvierat. Bola vegetariánkou 13 rokov, kým sa v roku 2001 stala vegánkou. Blairová je spoluautorkou knihy *Going Vegan!* z roku 2001.

Iné projekty
------------

Commons
* Spolupracuj na Commons Commons ponúka multimediálne súbory na tému **Linda Blairová**

Externé odkazy
--------------

* Linda Blairová v Internet Movie Database (po anglicky)
* Linda Blairová v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Linda Blair na anglickej Wikipédii.*

| * z
* d
* u
Zlatý glóbus za najlepší ženský herecký výkon vo vedľajšej úlohe |
| --- |
| 
* Rita Moreno (1961)
* Angela Lansburyová (1962)
* Margaret Rutherford (1963)
* Agnes Mooreheadová (1964)
* Ruth Gordon (1965)
* Jocelyn Lagarde (1966)
* Carol Channing (1967)
* Ruth Gordon (1968)
* Goldie Hawn (1969)
* Karen Black / Maureen Stapleton (1970)
* Ann-Margret (1971)
* Shelley Winters (1972)
* Linda Blairová (1973)
* Karen Black (1974)
* Brenda Vaccaro  (1975)
* Katharine Rossová (1976)
* Vanessa Redgrave (1977)
* Dyan Cannon (1978)
* Meryl Streep (1979)
* Mary Steenburgenová (1980)

 |
| 
* (1943 – 1960)
* **(1961 – 1980)**
* (1981 – 2000)
* (2001 – 2020)

 |

Autoritné údaje: * BnF: 13930035d
* GND: 1081727756
* ISNI: 0000 0000 9807 3152
* LCCN: nb2009017029
* NK ČR: xx0154925
* VIAF: 90666938
* WorldCat: lccn-nb2009017029